Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: magánnyugdíjpénztárakról szóló 1997. évi LXXXII. törvény (a továbbiakban: Mpt.) rögzíti:
Paragraph Index: 110

(1) bekezdés, Mpt. 5. § (1) bekezdés]. Célszerû, ha a stratégiai célra vonatkozó javaslatot a pénztár igazgató tanácsa (a továbbiakban: IT) a pénztár ügyvezetõjének, és szükség esetén szakértõk, illetve szakértõi bizottság bevonásával alakítja ki. 2.8. Az érvényben lévõ stratégiai cél megvalósulását és az ahhoz kapcsolódó pénzügyi terv teljesülését (a terv- és tényadatok áttekinthetõ módon történõ összehasonlításával) rendszeresen értékelje a pénztár. Az értékelésben kiemelt szerepe van a pénztár ellenõrzõ bizottságának (a továbbiakban: EB). Az értékelést a beszámoló közgyûlésen célszerû elvégezni úgy, hogy az EB vonatkozó jelentését a beszámolóhoz csatolja, így javasolt, hogy ez az értékelõ anyag a közgyûlési tájékoztató részét képezze, és ezzel a tagok számára is hozzáférhetõ lesz. Ugyancsak a beszámoló közgyûlés látszik megfelelõ fórumnak arra, hogy a stratégiai célok megerõsítésre, módosításra kerüljenek, vagy új célokat tûzzön maga elé a pénztár. A stratégiai cél birtokában megfelelõen elõ lehet készíteni a pénztár következõ pénzügyi tervét, illetve a stratégiai célnak való megfelelés alapján lehet elfogadni azt. 2.9. A stratégiai cél költséghatékony eléréséhez, illetve a stratégiai célon alapuló pénzügyi terv kialakításához célszerû a lehetséges költségelemek, illetve a hatékony költséggazdálkodást biztosító módszerek, eljárások számbavétele, szükség esetén kidolgozása; továbbá a költségelemek és a módszerek egymáshoz rendelése. Javasolt, hogy a stratégia módosítása esetén annak költségvonzata is jelenjen meg. 2.10. Kiemelten fontos a költségek kalkulációval történõ alátámasztása. A költségoptimalizálás lehetõségét nemcsak költségelemenként, hanem — minden esetben — azok kölcsönhatásában, összességében is célszerû vizsgálni. Pénztári költséggazdálkodási folyamat meghatározása 3.1. A hatékony költséggazdálkodás (költségcsökkentés, költségoptimalizálás) érdekében célszerû meghatározni a pénztár költséggazdálkodási folyamatát, ciklusait, valamint a hozzájuk kapcsolódó eljárási rendet. 3.2. A költséggazdálkodási folyamat (ciklus) lehetséges fõbb elemei

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes